cyanic-selkie/wikianc huggingface dataset:
Schluecht vun Hastings
Et gëtt ugeholl, datt de William eng 10.000 Mann ënner sech hat, an den Harold eng 7.000. Wärend déi englesch Arméi bal nëmmen aus Infanterie bestoung, huet sech d'Invasiounsarméi nëmmen zur Hallschecht aus Infanteristen zesumme gesat, déi aner Hallschecht waren hallef-hallef Kavalerie a Bouschéisser. D'Schluecht goung vu moies 9 bis owes 6 Auer. Se gouf vun de Frankonormannen duerch eng Taktik gewonnen, bei där se zu engem bestëmmten Zäitpunkt gemaach hunn, wéi wa s'a Panik fortlafe géifen, fir dann op eemol, wéi hir Verfolger scho gemengt haten, si hätte gewonnen, op eemol ëmgedréint hunn an sech op se gestierzt hunn. Historiker schätzen, datt ongeféier 2000 Franko-Normanne bei der Schluecht ëmkoumen, an ongeféier duebel sou vill Englänner.
Eng bemierkenswäert zäitgenëssesch Quell vun der Schluecht ass d'Tapisserie vu Bayeux, e brodéierte Wandteppech, dee bal wéi eng Bande dessinée d'Geschicht beschreift.
Egon Schiele: Tod und Mädchen
Egon Schiele: Tod und Mädchen ass e Film vum Regisseur Dieter Berner iwwer den éisträichesche Moler Egon Schiele. E baséiert um Buch vun der Hilde Berger mam selwechten Titel an ass eng éisträichesch-lëtzebuergesch Koproduktioun.
De Film hat seng Première de 26. September 2016 am Kader vum Zurich Film Festival. De 5. Oktober 2016 koum en an Éisträich eraus, de 17. November an Däitschland an den 30. November 2016 zu Lëtzebuerg.
August Diehl
Den August Diehl, gebuer de 4. Januar 1976 zu Berlin, ass en däitsche Schauspiller.
Egon Schiele: Tod und Mädchen
Ëm wat geet et am Film
Am Film ginn d'Bezéiunge vum Moler Egon Schiele zu fënnef Fraen, déi eng wichteg Roll a sengem Liewe gespillt hunn, erzielt: nieft senger klenger Schwëster Gerti virun allem seng Frëndin Wally Neuzil, seng Fra Edith Harms a seng Schwéiesch Adele, souwéi d'Varieté-Dänzerin Moa Nahuimir....
August Diehl
Bekannt Filmer vum August Diehl sinn 23 (1998) vum Hans-Christian Schmid, Inglourious Basterds (2009) vum Quentin Tarantino mam Brad Pitt a Christoph Waltz. Hien hat och eng Haaptroll an der lëtzebuergescher Koproduktioun aus dem Joer 2004  Der neunte Tag  vum Volker Schlöndorff mam Ulrich Matthes.
Egon Schiele: Tod und Mädchen
Produktioun
De Lëtzebuerger Filmfong huet d'Produktioun vum Film mat 1.568.000 Euro ënnerstëtzt.
De Film gouf 2015 zu Wien, an Nidderéisträich, zu Český Krumlov, zu Trieste an zu Lëtzebuerg am Kielener Filmland (Bannenopnamen) gedréint.
Ontarioséi
Den Ontarioséi (en.: Lake Ontario; fr.: Lac Ontario) ass vun der Fläch hier dee klengste vun de fënnef Grousse Séien vun Nordamerika, déi duerch Flëss matenee verbonne sinn. No Déift a Volumen ass et, nom Erieséi, deen zweetklengsten.
Den Ontarioséi läit op enger Héicht vu 75 m iwwer dem Mier an huet eng Fläch vun 19.011 km² an e Volume vu 1.639 km³. Säin Ëmfang ass 1.146 km, an den déifste Punkt ass 244 Meter ënner dem Waasser.
D'Grenz tëscht Kanada an de Vereenegte Staate geet duerch de Séi. Haaptaffluent ass den Niagara River deen aus dem Erieséi kënnt. Aner Flëss, déi dralafen, sinn den Trent River, de Genesee River, den Oswego River an de Salmon River. Am Oste leeft den Ontarioséi an de Sankt-Lorenz-Stroum iwwer.
Et gëtt eng 1.500 Inselen am Ontarioséi, déi gréisst ass Wolfe Island am Osten.
Wéinst sengem Glach gouf den Ontario Lacus um Saturnmound Titan dono genannt.
Emmanuel Tesch
Den Emmanuel Tesch, gebuer den 9. Dezember 1920 zu Hesper a gestuerwen den 10. Oktober 2011 op der Kockelscheier, war e lëtzebuergesche Chimiesingenieur a Manager.
Hien huet 1940 säi Studium op der RWTH Aachen ugefaangen. Joergang 1920, gouf hien 1942 zwangsrekrutéiert, wourop hien desertéiert ass an an de Maquis a Frankräich gaangen ass. Nom Krich huet hie säi Studium op der ETH Zürich als Chimiesingenieur ofgeschloss.
Dem "Manu" Tesch seng berufflech Carrière huet 1948 bei der Manufacture de tabacs Heintz Van Landewyck ugefaangen, wou hien als Ingenieur beschäftegt war. 1951 gouf hien Administrateur-délégué a Gerant bei der Société générale pour le commerce de produits industriels (SOGECO), enger Grousshandelsfirma déi vu sengem Schwéierpapp Léon Laval gegrënnt gi war. Hie war bis 2004 Member vum Verwaltungsrot vun der SOGECO, déi 1998 a Société de gestion de valeurs mobilières et immobilières (SOGEVA) ëmbenannt gouf.
Den Emmanuel Tesch gouf 1958, dem Joer wou säi Papp sech aus dem Verwaltungsrot vun der ARBED zeréckgezunn huet, Member vum Collège des Commissaires vum Stolgrupp. Hien huet als Protégé vum Tony Neuman gegollt. 1968 huet hien de Schrëtt an de Verwaltungsrot gemaach. Zwee Joer virum Ausbroch vun der Kris, 1972, ass den Emmanuel Tesch als Successeur vum Tony Neuman President vum Verwaltungsrot vun der ARBED, der wichtegster Entreprise am wichtegste lëtzebuergesche Wirtschaftssecteur, ginn. An där Funktioun hat hien eng bedeitend Roll dobäi d'ARBED duerch d'Stolkris ze féieren. Hie gëllt an deem Kontext och als ee vun de Pappe vun der Tripartite. Den Emmanuel Tesch ass bis 1991 President vun der ARBED bliwwen, Funktioun déi dunn de Georges Faber iwwerholl huet.
Vun 1974 bis 1992 war den Emmanuel Tesch och President vun der  Chambre de commerce, eng Plaz déi traditionell der ARBED zougestanen huet.
Hie war vun 1967 bis 1969 President vum Automobile Club du Grand-Duché de Luxembourg. Hie war och bis 2004 Member vum Verwaltungsrot vu Foyer Finance.
Den Emmanuel Tesch huet 1949 d'Thérèse Laval (1921-2008) bestuet. Hire Fils François ass 1951 gebuer. Dem Emmanuel Tesch seng Eltere waren de Georges Tesch an d'Andrée Weckbecker. Säin Urgrousspapp Hubert Adolphe Tesch war e Brudder vum Victor Tesch, seng Urgroussmamm Annette Tesch-Berger eng Duechter vum Banquier Nicolas Berger.
Brécke vun Hasselt
D'Brécke vun Hasselt iwwer den Albertkanal zu Hasselt sinn zwou Brécken déi tëscht 1981 an 1985 gebaut goufen. Et si Bowstring-Brécke mat quesche Verstriewungen uewen tëscht de Béi a se stinn niefteneen um P.K. 51.962 vum Albertkanal.
Equatoriale Koordinatesystem
Den equatoriale Koordinatesystem ass ee vun de geozentresche Koordinatesystemer, déi an der sphärescher Astronomie gebraucht ginn. E rotéiert entweeder mat der Himmelskugel (System dee rotéiert) oder ass un de Meridian gebonnen (uertsfeste System).
Brécke vun Hasselt
D'Béi hunn eng Héicht vun 20,15 Meter an eng Drowäit vun 117 m. Den Tablier vun all Bréck huet eng Breet vun 20,2 m, wouvu 15,9 m fir d'Fuerbunne sinn.
Déi haiteg Brécke sinn d'Nofollger vun zwou Vierendeelbrécken a verschiddenen Noutbrécken aus der Zäit vum Zweete Weltkrich, a si wäerte wéinst dem Plang fir all d'Brécken iwwer den Albertkanal ze héijen oder z'ersetzen dat nächst Joerzéngt net méi erliewen.
Equatoriale Koordinatesystem
Beschreiwung
D'Positioun vun engem Objet um Himmel gëtt duerch zwou Koordinaten uginn:
Brécke vun Hasselt
Geschicht
Wéi den Albertkanal tëscht 1930 an 1939 gebaut gouf, huet e ganze Koup Brécke misse gebaut ginn. Eng ronn 70 Stéck ware mat ageplangt an déi meescht dervu ware Vierendeelbrécken, sou och déi vun Hasselt. Wéi d'Bréck 1936 fäerdeg war, war et deemools mat 74,52 m déi längst geschweesst Bréck op der Welt. Den éischte Februar 1937 gouf d'Bréck fir de Verkéier opgemaach, mä de 14. Màerz 1938 ass d'Bréck kuerz nodeem den Tram Hasselt-Genk driwwer gefuer war, an dräi Stécker gebrach an an de Kanal gefall. Et gouf allerhand Spekulatioune fir déi Katastroph, et gouf souguer vu Sabotage geschwat, awer d'Enquête vu virum Krich hat als Haaptschëllegen d'Schweesstechnik erausfonnt. Wéi nom Krich nach méi sou Fäll bekannt goufen, gouf erausfonnt datt d'haaptsächlech d'Qualitéit vum Stol dee sech schlecht schweesse gelooss huet, dru schold war.
Equatoriale Koordinatesystem
Beschreiwung
System dee rotéiert: De Fréijoerspunkt verréckelt sech duerch d'Prezessioun lues géint de Stärenhimmel, wat ze beuechten ass.
Uertsfeste System:
D'Virzeeche vun der Deklinatioun trennt d'Himmelskugel an d'Nord- a Südhemisphär.
Brécke vun Hasselt
Geschicht
Mëtt Abrëll 1938 huet dunn déi 2. Pontonnierskompanie vu Burcht an Zaldote vum 2. Geniesregiment vu Berchem eng Arméisbréck vum Typ Algrain fir Laaschte bis zu 18 Tonnen opgeriicht, déi an der Mëtt mat 2 Pilieren ofgestäipt war.
Equatoriale Koordinatesystem
Kuckt och
D'Ëmrechnung tëscht de verschiddenen astronomesche Koordinatesystemer ass am Haaptartikel Astronomesch Koordinatesystemer beschriwwen.
Brécke vun Hasselt
Geschicht
Am Mäerz 1941 gouf dunn eng nei Vierendeelbréck gebaut, déi Kéier awer mat genitten Dunnen. Déi Bréck gouf am September 1944 vun der Wehrmacht bei hirem Réckzuch gesprengt. Du koum eng en hëlzen Noutbréck an d'Plaz bis unfanks 1950 nees eng Vierendeel opgeriicht gouf. Wéi dunn Enn der 1970 er Joren de Kanal méi breet gemaach gouf gouf déi Bréck mat den zwou Brécken ersat déi lo nach do stinn.
Kierch Schous
D'Kierch zu Schous ass eng kathoulesch Kierch déi zur Par Miersch Saint-François, zum Dekanat Zentrum an zu der Gemeng Fëschbech gehéiert.
De Patréiner vun der Kierch ass den hellege Johannes den Deefer, deem säi Fest de 24. Juni gefeiert gëtt.
Si steet an der Rollengerstrooss (CR120) net wäit vun der Kräizung mat der Haaptstrooss (CR120, respektiv CR120A).
Den 11. Februar 2022 gouf s'als nationaalt Monument klasséiert.
Zur fréierer Par Fëschbech gehéieren ausser der Filialkierch vu Schous och nach d'Parkierch vu Fëschbech an d'Kapell vu Weyer.
Geschicht
D'Kierch gouf 1823 gebaut. Iwwer dem Kiercheportal ass eng Skulptur vum Jang dem Deefer vu 1470, déi aus enger Virgängerkapell hier kënnt, a vun engem Här vu Meesebuerg gestëft gewiescht soll sinn. Och vun enger fréierer Klaus goufen Elementer mat verbaut. Den spéitbarocken Altor aus dem spéiden 18. Joerhonnert ass och aus enger anerer Kierch. 1962 gouf de Verbotz op der Säit vum Portal ewechgemaach a bannenan e Verbotz opgedroen. Den Daach gouf gehéicht a verlängert, d'Entrée méi breet gemaach an d'Fläch tëscht dem Tuerm an dem Portal gouf ervirgehuewen a krut en Ustrach.
Cernon (Jura)
Cernon ass eng franséisch Uertschaft a Gemeng am Departement Jura an der Bourgogne-Franche-Comté.
Lëtzebuerger Filmpräis 2021
Den '''9. Lëtzebuerger Filmpräis''' gouf den 26. November 2021 verdeelt.
Präiszeremonie
Ursprénglech hätt den 9. Lëtzebuerger Filmpräis sollen am Oktober 2020 ofgehale ginn, ma gouf wéinst der COVID-19-Pandemie ee Joer méi spéit, de 26. November 2021, organiséiert.
D'Präisiwwerreechung war am Groussen Theater vun der Stad Lëtzebuerg. De Fred Neuen an d'Clara Hertz hunn duerch de Programm gefouert. Present waren nieft de Persounen aus der nationaler Filmindustrie och de Groussherzog Henri a seng Fra Maria Teresa, de Premier a Minister fir Kommunikatioun a Medie Xavier Bettel, d'Kulturministesch Sam Tanson an d'Stater Buergermeeschtesch Lydie Polfer.
Wéinst der Coronapandemie huet am Sall d'Maskeflicht gegollt an d'Receptioun gouf kuerzfristeg ofgesot. D'Iesse vun der Receptioun gouf un d'Stëmm vun der Strooss gespent.
Kategorien a Wal
Eng éischt Kéier gouf d'Wiel an zwou Etappen duerch déi Ronn 400 Membere vun der Filmakademie gemaach: Fir d'éischt déi bescht (maximal) fënnef pro Kategorie, aus där dann ee Gewënner ausgewielt gouf. 81 Produktiounen stoungen am éischten Tour zu Auswiel, vun deenen der schlussendlech 40 nominéiert goufen, an dat fir 14 Präisser.
Et gouf och e puer nei Präisser. De Präis fir déi bescht Schauspiller gouf ënnerdeelt an ee fir déi bescht männlech an ee fir déi bescht weiblech Interpretatioun. De Präis fir déi bescht Musek, deen et schonn 2005 an 2007 gouf, gouf nees agefouert.
Nieft de Gewënner, déi duerch d'Membere vun der Filmakademie gewielt goufen, huet eng international Jury aus Profien an deem Secteur de Gewënner an der neier Kategorie vum beschte Wierk an 'augmentéierter Realitéit' ausgesicht.
DAssociation luxembourgeoise de la presse cinématographique'' (ALPC) huet en eegene Präis wärend der Zeremonie verdeelt.
D'Zeremonie gouf op RTL.lu, RTL Play a filmprais.lu iwwerdroen.
Präisdréier an Nominéierungen
Déi erfollegräichst Produktiounsfirma war Samsa Film mat insgesamt aacht Präisser fir De Superjhemp retörns (zwee Präisser), d'Serie Capitani (véier Präisser) an d'Koproduktioune Colectiv an Tel Aviv on Fire (jee ee Präis). De Film Sawah war zwar fënnef Mol nominéiert, mee huet awer keng Kéier gewonnen.
Déi verschidde Kategorië mat hire Kandidate sinn déi hei; de Gewënner ass fett ervirgehuewen
Kritik
De Michel Delage vum Radio 100,7 huet de Choix vun de priméierte Wierker a Fro gestallt a vu "Kachkéis-Nationalismus" (Superjhemp retörns) a "Kniddelen-Nationalismus" (An zéro) geschwat. Hien huet och d'Monopolstellung vun RTL an d'Nominatiounsprozedur vun der Filmakademie kritiséiert. Och de Jeff Schinker vum Tageblatt huet d'"Mediokritéit" vun de präisgekréinte Wierker kritiséiert. An den anere Medie gouf de Filmpräis neutral bis positiv opgeholl.
Earl Cameron
Den Earl Cameron, gebuer als Earlston Jewitt Cameron den 8. August 1917 zu Pembroke a gestuerwen den 3. Juli 2020 zu Kenilworth an England, war e brittesche Schauspiller.
Dannevoux
Dannevoux ass eng franséisch Gemeng an der Meuse an der Regioun Grand Est.
Georges Lannes
De Georges Lannes, gebuer als Georges Henri Charles Abraham de 27. Oktober 1895 zu Paräis an och do gestuerwen den 8. Juli 1983, war e franséische Schauspiller.
Hien huet vun 1920 bis 1965 an iwwer 100 Kinos-an TV-Filmer matgespillt.
V603 Aquilae
De V603 Aquilae (Nova Aquilae 1918) war eng hell Nova, déi 1918 am Stärebild Aquila entdeckt gouf. D'Nova hat eng grouss Hellegkeet vu -1,4 mag erreecht.
Mosquito-Crash zu Hëpperdang
Beim Mosquito-Crash zu Hëpperdang handelt et sech ëm den Ofstuerz vun der de Havilland Mosquito-Maschinn mat der Immatrikulatioun DZ649, an der Nuecht vum 26 op de 27 Mee 1944, um Flouer tëscht Hengescht an Hëpperdang.
An där Nuecht ass de Royal Air Force-Bomber Command e puer kleng Attacke geflunnn, dovun dräi Stéck mat 30 Mosquitoen op Ludwigshafen, 11 Maschinne fir d'Garen zu Oochen ze bombardéieren an 8 Stéck haten d'Gare vu Lison am Calvados als Zil. Siwe Maschinne waren als Serrate-Patrull ënnerwee an eng 42 Stéck hu laanscht déi belsch, hollännesch a franséisch Küst Minne mam Fallschierm ofgeworf. Vum Asaz op Ludwigshafen koumen zwou Mosquito-Maschinnen net méi Heem an hir Besatzunge waren ëmkomm.
Eng vun deene Maschinne war d'Mosquito DZ694 déi bei Hëpperdang ofgestierzt ass. D'Mosquito war vun enger Heinkel He 219 vum Nachtjagdgeschwader 1, dat um Fluchfeld Venlo stationéiert war, an de fréie Mueresstonnen ofgefaangen a beschoss ginn. Beim Ofstuerz koumen den RCAF-Pilot an den RAF-Navigateur ëm d'Liewen. Si goufen an engem Commonwealthgraf um fréieren Hëpperdanger Kierfecht begruewen.
Kölsch
Kölsch (wuertwierlech: "vu Köln") bezeechent:
Marzen
Marzen ass:
Simone Valère
D'Simone Valère, gebuer als Simone Gondolf en 2. August 1923 zu Paräis a gestuerwen den 11. November 2010 zu Roinville-sous-Dourdan, war eng franséisch Schauspillerin.
D'Simone Valère huet zesumme mat hirem Partner a spéidere Mann Jean Desailly haaptsächlech Carrière am Theater gemaach.
Si huet als Schauspillerin och an enger 50 Kinos- an TV-Filmer matgespillt. Zu hire bedeitende Filmer zielen La beauté du diable (1950) vum René Clair, Les grandes manœuvres (1955) och vum René Clair an The Assassination of Trotsky (1972) vum Joseph Losey.
Cézia
Cézia ass eng franséisch Uertschaft a Gemeng am Departement Jura an der Bourgogne-Franche-Comté.
Michael Anderson (Filmregisseur)
De Michael Anderson, gebuer als Michael Joseph Anderson den 30. Januar 1920 zu London a gestuerwen de 25. Abrëll 2018 zu Vancouver, war en englesche Filmregisseur.
Hien ass de Papp vum englesche Schauspiller Michael Anderson Jr.
No 2 Filmer als Schauspiller an enger 10 Filmer als Regie-Assistent huet dem Michael Anderson seng Carrière als Regisseur mam Film Private Angelo am Joer 1949 ugefaangen. Bekannt Filmer vun him sinn de Krichsfilm The Dam Busters (1943), Operation Crossbow (1965), de Science-Fiction Film Logan's Run (1976) an dann nach déi englesch-däitsch-lëtzebuergesch Koproduktioun The New Adventures of Pinocchio aus dem Joer 1999.
Als Regisseur war hien och um Film Around the World in Eighty Days nom Buch vum Jules Verne bedeelegt deen am spektakulären Todd-Ao 70 mm Format gedréint gouf.
André Hoffmann (Vëlossportler)
Den André Hoffmann, gebuer den 10. Oktober 1926 an der Stad ass e fréiere lëtzebuergesche Vëlossportler an Olympionik.
Hien huet Lëtzebuerg op den Olympesche Summerspiller 1948 zu London vertrueden.
Gënz
Mat Gënz (och: Ginz) ka gemengt sinn:
La Mure-Argens
La Mure-Argens ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Ice Cold in Alex
Ëm wat geet et am Film?
De britteschen Offizéier Anson muss eng Ambulanz duerch d'Wüüst op Alexandria evakuéieren. An der Ambulanz sinn och nach den Tom Pugh an d'Infirmièren Diana Murdoch an Denise Norton…
Jean-Baptiste Herveg
De Jean-Baptiste Herveg (Herweg), gebuer am Joer 1760 zu Thal-Ehrenbreitstein, gestuerwen den 19. Februar 1828 zu Iechternach, war Notaire zu Iechternach.
Den Herveg war mat der Elisabeth Ollinger bestuet.
Hie war Buergermeeschter vun Iechternach vum 9. Juli 1801 bis de 15. November 1808.
Hasu
Hasu ass:
Moriez
Moriez ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Uergel Kierch Esch-Sauer
D'Uergel an der Kierch Esch-Sauer ass eng Uergel aus dem Joer 1901, déi vun der Uergelmanufaktur Bridder Müller vu Reifferscheid gebaut gouf.
Si ass eng vun de 4 erhalenen Uergelen aus där Manufaktur zu Lëtzebuerg. Zanter dem 7. Dezember 2001 ass d'Uergel als Monument national klasséiert.
Si huet ee Manual an eng Pedall déi am Ganzen aacht Regëstere bedéngen.
Well se an engem schlechten Zoustand war, gouf se vun 2003 bis 2004 an der Uergelmanufaktur Hugo Mayer restauréiert. Se funktionéiert mat enger pneumatescher Traktur an d'Gehais ass aus Eechenholz.
Charnod
Charnod ass eng franséisch Uertschaft a Gemeng am Departement Jura an der Bourgogne-Franche-Comté.
Hidalgo (Bundesstaat)
Hidalgo ass een zentrale Bundesstaat vu Mexiko, deen nërdlech vun der Haaptstad läit. E gouf 1869 geschaf, an ass nom Miguel Hidalgo genannt ginn, dee mat sengem Grito de Dolores ("Kreesch vu Péng") de Kampf fir d'Onofhängegkeet vu Mexiko initiéiert huet. En huet eng Fläch vun 20.813 km2, an 2.665.018 Leit liewen do (Stand: Zensus 2010). Pachuca de Soto ass d'Haaptstad dervunner. Hidalgo ass administrativ a 84 Municipios (Gemengen) ënneragedeelt.
Déi bekanntsten Attraktioun vum Staat ass den archeologesche Ruinesite Tula, vun deem ugeholl gëtt, datt et déi fréier Haaptstad vun den Tolteken gewiescht wier.
Haapt-ekonomesch Aktivitéite sinn de Biergbau (Sëlwer, Gold, Bläi, Koffer, Zénk) an d'Landwirtschaft.
1535°
1535° ("Fofzéng-Fënnefandrësseg") as e Kreativ-Hub zu Déifferdeng, deen an de fréieren Ateliere vun der Déifferdenger Schmelz amenagéiert gouf.
D'Iddi geet 2011 op d'Déifferdenger Gemengeverwaltung zeréck, déi déi fréier Ateliere vun der Schmelz aus den 1960er Joren - am Ganze 16.000 m² - nämlech de Kesselbetrieb, den Zilleschapp an d'Schräinerei, no an no an d'Rei gesat huet, fir s'u kleng Firmen, déi am Kreativberäich schaffen, ze verlounen. D'Gemeng huet de Site op 30 Joer vun ArcelorMittal gelount, ier en dann an hire Besëtz iwwergeet.
D'Iddi ass, datt Leit aus ganz ënnerschiddleche Beräicher - Design, Videoprodutioun, Architektur, Bichereditioun, Fotografie, Bijousschmadd, ...- sech ënnereen austausche kënnen, a sou idealerweis nei Iddien zesummen entwéckelt kënne ginn.
2016 ware 40 Entreprisen an der aler Schräinerei installéiert, dorënner och d'Gratiszeitung L'essentiel an hire Radio, L'essentiel Radio.
Et besti Pläng, d'Gebai C och frësch z'amenagéieren, fir op 7.000 m² ë. a. 39 nei Kreativatelieren, ma och gemeinsam Kichen a Versammlungssäll op all Stack, souwéi enger Soundfactory a Form vun engem Opnamstudio an 10 Proufsäll fir Museker, Plaz ze bidden.
Den Numm gouf erausgesicht, well 1535 Grad Celsius d'Temperatur ass, bei där Eise schmëlzt.
D'Tania Brugnoni ass d'Leederin vum Projet.
NGC 18
Den NGC 18 ass en Duebelstär am Stärebild Pegasus.
Entdeckung
Den Duebelstär NGC 18 gouf de 15. Oktober 1861 vum schweedeschen Astronom Per Magnus Herman Schultz entdeckt.
Cyril Ramaphosa
De Matamela Cyril Ramaphosa, gebuer de 17. November 1952 zu Johannesburg, ass e südafrikanesche Politiker (African National Congress), Gewerkschaftsleader, Geschäftsmann an zanter dem 15. Februar 2018 President vun der Republik Südafrika.
Vum Mee 2014 bis Februar 2018 war hie Vizepresident vu Südafrika ënnert dem Jacob Zuma, an zanter Dezember 2017 ass hie President vum ANC.
Forbes no huet hien e Verméige vu ronn 450 Millionen US-Dollar (2015).
Hien ass zu Soweto opgewuess, huet op der University of the North (Turfloop, déi just fir Schwaarzer war) Droit studéiert a gouf Affekot. Fir säin Engagement a Studenten- a Gewerkschaftsorganisatioune géint d'Apartheidsregime an d'Aarbechtskonditioune virun allem vu Schwaarze koum hien e puermol an de Prisong an huet och um Enn missen a d'Ausland flüchten.
1991 gouf hien zum Generalsekretär vum ANC gewielt.
Den 18. Dezember 2017 gouf de Ramaphosa géint eng Ex-Fra vum President Jacob Zuma, d'Nkosazana Dlamini-Zuma, als President vum ANC gewielt.
Paul Retter
De Paul Retter, gebuer de 16. September 1928 zu Beetebuerg a gestuerwen de 17. Mee 1980 an der Stad Lëtzebuerg, war e lëtzebuergeschen Architekt a Geschäftsmann.
Cyril Ramaphosa
Den 13. Februar 2018 huet den Exekutivkommitee vum ANC den Zuma, deem Korruptioun virgeworf gëtt, opgefuerdert, zeréckzetrieden, wat deen den Dag drop gemaach huet. Domat gouf de Ramaphosa President faisant fonction, an de 15. Februar 2018 zum President gewielt.
Paul Retter
Hien huet op der École supérieure d'architecture zu Paräis studéiert an no sengem Diplom als Architekt och nach Urbanismus studéiert. Seng Diplomaarbecht goung iwwer Les types d'aménagement fonctionnel du territoire luxembourgeois, an där e proposéiert huet, en zentrale SIdlungsraum tëscht Dikrech a Rodange ze schafen, fir dem ländleche Raum am Rescht vum Land säi Charakter ze loossen.
Hie war en Adept vun der Charta vun Athen, engem urbanistesche Konzept, dat gär tabula rasa mat Alem a resolut nei Bebauung an d'Plaz virgesäit, woubäi Aktivitéite wéi Wunnen, Schaffen, Akafen a Fräizäit raimlech wäit getrennt sollte sinn.
Hie war ausserdeem Besëtzer vum Grand Garage de Luxembourg an hat de Monopol fir Chrysler-Autoen zu Lëtzebuerg ze verkafen, an huet Hotel-Restaurante bedriwwen.
Wierker
Vun him sinn d'Pläng vun 73 Bauprojeten an der Stad Lëtzebuerg, dorënner der 31 an der Uewerstad, zéng op der Gare, 16 um Belair an zéng zu Hollerech, déi tëscht 1955 an 1980 realiséiert goufen. Et sinn dat ë. a. d'Gebaier Forum Royal, Centre Bourse, Puits Rouge, den Nr. 49 um Boulevard Royal oder d'Vergréisserung vum Hotel Rix, oder och d' Euroffice an de Centre Hermes op der Gare.
Ausserdeem huet hien de Kino Le Paris zu Beetebuerg, den Hotel Reserve du Mullerthal, den Domaine Beauregard, a soss Gebaier entworf.
Quatre Jours de Dunkerque 2015
Déi '''61. Editioun vun de Quatre Jours de Dunkerque''' gouf vum 6. bis den 10. Mee 2015, a 5 Etappe gefuer mat engem Total vun 883,8 km.
Rita Renoir
D'Rita Renoir, gebuer den 19. Januar 1938 zu Paräis a gestuerwen de 4. Mee 2016 zu Paräis, war eng franséisch Schauspillerin a Stripteaserin ,
Q2511020
Q2511020 ass de Codenumm beim Sandre fir eng Baach um Territoire vun der Gemeng Le Sen an de Landes a rietsen Niewefloss vum Estrigon.
Se huet hir Quell südlech vun der Lande des Grabiéous op der Gemengegrenz mat Lencouacq op enger Héicht vun 115 Meter. Vun do leeft se praktesch de ganzen Zäit no Westen bis op de Lieu-dit Le Peyret wou se kuerz virun der Bréck op der D392 hire Laf no Süden an Direktioun Le Sen ännert, fir no ronn engem Kilometer op enger Héicht vu 94 Meter vu riets an den Estrigon ze lafen.
Persepolis
Persepolis (nei-persesch تخت جمشيد Tacht-e Dschamschid, "Throun vum Dschamschid"; alpersesch: Parsa) war eng vun den Haaptstied vum antike Perserräich ënner den Achemeniden. Se gouf 520 v. Chr. vun Dareios I. am Süde vum Iran, an der Regioun Persis gegrënnt, eng 60 km nordëstlech vun der haiteger Stad Shiraz.
Virdru war d'Residenz zu Pasargadae, eng 50 km ewech vun do. Persepolis läit am Marwdascht-Flaachland, um Fouss vum Bierg Kuh-e Mehr, a gouf op enger 15 Hektar grousser Terrass, déi dofir ugeluecht gouf, gebaut. Am ganz goufen do ënner dem Dareios I. a sengen Nofollger, ë. a. dem Xerxes I., dem Artaxerxes I. an dem Artaxerxes II. 14 Gebaier opgeriicht. Direkt nieft der Terrass stounge weidert Palaisen. 330 v. Chr. huet den Alexander de Groussen Persepolis zerstéiert. Et gouf awer deelweis nees opgeriicht, an d'Reschter dovu kënne bis haut besicht ginn. Si si gutt erhalen, well mat der Zerstéierung och de Bewässerungsssystem futti gemaach gouf, a sou an der Zäit dono d'Gemaiers vu Wüstesand zougedeckt gouf.
Persepolis steet zanter 1979 op der Lëscht vum UNESCO-Weltierwen.
Den Numm "Persepolis" kënnt vun de Griichen hir an heescht "Stad vun de Perser". De perseschen Numm bezitt sech op den Dschamschid, e mythologesche persesche Kinnek.
Meridian (Astronomie)
De Meridian oder méi genee och Himmelsmeridian ass an der Astronomie e Grousskrees op der Himmelskugel. E verleeft duerch den Nordpunkt vum Horizont, duerch den nërdlechen Himmelspol, vertikal iwwer den Observateur bei de Zenit, duerch de Südpunkt vum Horizont, duerch de südlechen Himmelspol an duerch den Nadir. De Meridian steet ausserdeem am Senkel um lokalen Horizont vum Observateur.
Den Horizont entsprécht dobäi, ganz am astronomesche Sënn, der imaginärer Horizontlinn, och e Grousskrees op der Himmelskugel.
Um Meridian erreechen all Fixstären hir gréisst Héicht (iewescht Kulminatioun) an 12 Stonnen Stärenzäit duerno hir klengst Héicht. Dobäi gëtt mat Meridian dacks vereinfacht nëmmen de Véierelskrees tëscht Zenit a südlechem Horizont (op der Nordhallefkugel) resp. nërdlechem Horizont (op der Südhallefkugel), dee fir Kulminatiounsobservatioune wichteg ass, gemengt a gekuckt.
Den Himmelsmeridian ass ëmmer op den Observateur a seng Positioun op der Äerduewerfläch bezunn. Wann de Längtegrad vun der Observatiounsplaz ännert, dann ännert sech och de Verlaf vum Himmelsmeridian.
RR Pictoris
Den RR Pictoris och Nova Pictoris 1925 war eng Nova, déi de 25. Mee 1925 am Stärebild Pictor vum R. Watson vu Beaufort West a Südafrika entdeckt gouf. Den RR Pictoris hat eng Hellegkeet vun 1,2 mag erreecht. D'Hellegkeet vum RR Pictoris hat an 150 Deeg ëm 3 mag ofgeholl. Haut huet RR Pictoris nëmmen nach 9 mag.
Aberporth
Aberporth ass eng Stad an der Grofschaft Ceredigion an der Cardigan Bay op der walisescher Küst.
D'Plaz lieft haaptsächlech vum Friemeverkéier an ass ee virun allem bei Famillje mat Kanner eng beléift Strand- a Buedplaz, well d'Plagen déi e Bloe Fändel huet an der Saison bewaacht ass. Z'erreechen ass Aberporth iwwer d'M4, Offaart Carmarthen an dann iwwer d'A484 a Richtung Newcastle Emlyn.
Nadir (Richtung)
Als Nadir (aus dem Arabeschen: نظير nadhir – Géigendeel) gëtt an der Geometrie an an der Himmelsnavigatioun de Fousspunkt bezeechent dee vis-à-vis vum Zenit läit. Den Nadir läit op der Verlängerung vum Senkel no ënnen a kann als Richtungsangab och fir d'Direktioun Senkel stoen. Den Nadir ass e wichtege Punkt vun der Eenheetskugel fir d'sphäresch Astronomie an d'Trigonometrie.
Sputnik
Sputnik war den Numm vun den éischten zéng sowjetesche Satellitten. Den Numm Sputnik ass gläichbedeitend mat „Begleeder“, oder no astronomescher Bedeitung mat "Trabant" a "Satellit". Si haten all eng Äerdëmlafbunn erreecht. Sputnik 1 war de 4. Oktober 1957 deen éischte kënschtlechen Äerdsatellit op enger Ëmlafbunn a gëllt als Startschoss vun der sowjetescher Raumfaart. D'Wuert Sputnik gehéiert zu den 100 Wierder vum 20. Joerhonnert an ass an e puer (besonnesch osteuropäesche) Länner e Synonym fir Satellit. Nom Sputnik 10 gouf den Numm net méi fir d'Benennung vun Äerdsatellitte gebraucht, mä nëmmen nach fir d'Bezeechnung vun am Äerdorbit gestrante Raumsonde gebraucht.
Konstruktioun
De Chefconstructeur Sergei Pawlowitsch Koroljow war am Weste bis zu sengem Doud 1966 onbekannt a gouf dofir Mister X.  genannt.
Hien hat no senger Ausbildung um Polytechnikum vu Kiew op d'Technesch Universitéit vu Moskau gewiesselt, wou hie sech mat dem Rakéitenundriff befaasst hat. Déi Aarbecht war bei der Rouder Arméi op groussen Interessi gestouss an de Generol Tuchatschewski hat vun 1935 d'Team vum Koroljow ënnerstëtzt an d'Grënnung vun engem Institut fir d'Entwécklung vu Rakéitegeschosser verlaangt.
D'Produktioun ass a gespaarte Stied wéi Dnipropetrowsk erfollegt. Aktuell Berichter nennen de Michail Tichonrawow als den Erfinder vum Sputnik 1.
Sputnik 1 – Den Ufank vun der Raumfaart
Bei de Virbereedunge fir dat Internationaalt geophysikalescht Joer hat den US-amerikanesche President Dwight D. Eisenhower den 29. Juli 1955 d'Uerder fir de Bau vun engem Äerdsatellit uginn. D'Sowjetunioun hat véier Deeg duerno eng änlech Aktioun ugekënnegt.
Schonn de 4. Oktober 1957 – fir déi westlech Welt onerwart séier – hat d'Sowjetunioun vun der Weltraumgare Baikonur aus de kugelfërmege Satellit (Duerchmiesser 58 cm) Sputnik 1 mat Hëllef vun enger liicht modifizéierter Interkontinentalrakéit vom Typ R-7 gestart. Den 83,6 kg schwéieren Äerdtrabant hat en Thermometer an engem Funksender, deen 21 Deeg aktiv war an e Kuerzwellesignal (20,005 a 40,003 MHz) ausgestraalt huet. Domat wollt ee beweisen, datt et méiglech ass, kënschtlech Objeten am Weltraum ze lokaliséieren. De Sputnik huet sech op senger Ëmlafbunn a ronn 96 Minutten eemol ëm d'Äerd beweegt. No 92 Deeg war hien an der Äerdatmosphär vergloust. D' konnten an der ganzer Welt empfaange ginn.
D'Asiicht, datt d'Sowjetunioun an der Lag war e kënschtlechen Äerdsatellit ze starten, hat am Westen een immens Bedroungsgefill ausgeléist: De Sputnik hat schlagaarteg kloer gemaach, datt d'USA mat Interkontinentalrakéite vun der Sowjetunioun aus erreechbar waren. Dësen och als Sputnikschock bezeechente Phenomeen hat als Folleg d'Grënnung vun der NASA an Ëmstrukturéierungen a verstäerkt Ustrengungen am Bildungsberäich vun de westlechen Industrienatiounen.
Déi weider Sputnik-Missiounen
Am Ganzen hat d'Sowjetunioun zéng Sputnike gestart, dee leschte war de 25. Mäerz 1961, nëmmen 18 Deeg virum Fluch vum Juri Gagarin. All d'Starte waren zu Baikonur mat ëmgebauten Interkontinentalrakéiten, a vu Sputnik 4 un, mat enger zousätzlecher Rakéitestuf.
Och fir déi weider Sputnike war jee eng Neierung virgesinn:
Sputnik 2
Den zweeten an der Ëmlafbunn war de Sputnik 2, deen den 3. November 1957 gestart gouf an dat éischt Liewewiesen, den Hond Laika, an eng Äerdëmlafbunn bruecht hat. Een zeréck op d'Äerd war net virgesinn an technesch och nach guer net méiglech. Dës Tatsaach hat villfach Matleed erregt, besonnesch wéi déi éischt onschaarf Televisiounsbiller gewise goufen, awer och enormen Interesse. Warscheinlech hat d'Laika de Start mat dem Gemësch aus Kaméidi, Vibratiounen a Vitess nëmmen e puer Stonnen iwwerlieft, bis si duerch Stress a grouss Hëtzt (dat séier entwéckelt Temperaturkontrollsystem hat net zouverlässeg geschafft) an der enker Kapsel gestuerwen ass.
Ufanks war geplangt, datt d'Laika zéng Deeg iwwerliewen an Donneeë vun hire Kierperfunktioune liwwere soll. De Sputnik 2 war de 14. Abrëll 1958 no 162 Deeg am Orbit an no 2250 Äerdëmkreesunge vergloust.
De kegelfërmege Sputnik 2 mat senger Startmass vu 508,3 kg an enger Gréisst vun 1,2 m am Duerchmiesser an ongeféier 1,5 m Héicht hat bei de westleche Fachleit ongleewegt Staunen erreegt an däitlech gewisen, wéi eng héich Notzlaascht d'Drorakéit transportéiere konnt. Et gouf ugeholl, datt et sech ëm eng nei Rakéit handele géif. Spéider gouf bekannt, datt et déi selwecht Drorakéit war, wéi beim Start vum Sputnik-1. D'Bunnhéicht vum zweeten Äerdsatellit war tëscht 225 a 1671 Kilometer bei enger Bunnschréi vu 65,3 Grad zum Equator.
Sputnik 3
De Sputnik 3 (an der Entwécklung Objet-D genannt) sollt eigentlech als éischte sowjetesche Satellit an de Weltraum starten. Well hien awer net mat Zäite fäerdeg gouf an ze schwéier war, krut Sputnik 1 seng Plaz. Den 3. Februar 1958 sollt de Sputnik 3 gestart ginn. De Start war awer feelgeschloen a gouf de 15. Mee 1958 mat engem Ersatzsatellit widderholl. De Sputnik 3 hat 12 wëssenschaftlech Moossinstrumenter (Sensore fir Drock, Temperatur an Zesummesetzung vun der Atmosphär, Stralungsmoossinstrumenter, Sensore fir elektresch a magnéitesch Felder) an de Weltraum matgeholl, déi déi iewescht Atmosphär an d'Stralungsceinture vun der Äerd ënnersiche sollten - wat awer och net funktionéiert hat, well de Bandrekorder fir d'Moossdate versot hat an nëmme wéineg Date vun de Sensoren direkt beim Iwwerfluch vun enger Buedemstatioun empfaange konnte ginn. D'Van-Allen-Ceinture gouf am Januar 1958 vum éischten amerikaneschen Explorer entdeckt a gouf no dem Instrumentenentwéckler genannt. De Satellit selwer war e kegelfërmege Kierper vun 3,57 m Längt, 1,73 m Duerchmiesser an enger Mass vun 1327 kg. Sputnik 3 war de 6. Abrëll 1960 vergloust. D'Bunnhéicht vum Satellit war tëscht 226 an 1881 Kilometer. Seng Ëmkreesung hat 106 Minutte gedauert a seng Bunn hat eng Schréi vu 65,2°.
Sputnik 4
De Sputnik 4 (och Korabl-Sputnik 1 oder Weltraumschëff 1 genannt) gouf de 15. Mee 1960 gestart. Dëst war den éischte Prototyp fir dat vun 1961 un, agesate Wostok-Raumschëff fir bemannt Flich. D'Bunnhéicht vum Satellit war tëscht 312 an 369 Kilometer, spéider tëscht 307 an 690 Kilometer. D'Ëmlafzäit ëm d'Äerd war 91,2 Minutten. 1962 waren Deeler vum Sputnik 4 op eng Stroossekräizung am US-Staat Wisconsin fonnt ginn gefall.
Sputnik 5
De Sputnik 5 (och Korabl-Sputnik 2, resp. Weltraumschëff 2) war den 19. August 1960 gestart an hat ënner anerem zwéin Hënn u Bord: Strelka (russesch fir „klenge Feil“) a Belka (russesch fir "Kaweechelchen"). Weider Passagéier ware 40 Mais, 2 Raten a Planzen. No 18 Äerdëmkreesungen an enger Bunnhéicht vun 306 bis 330 Kilometer a bei enger Äerdëmkreesung an 90,7 Minutten, gouf et den 20. August 1960 eng Landung op der Äerd. Béid Hënn ware sécher gelant. Dëst war den zweete Fluch vum Prototyp Wostok an en entscheedende Schrëtt fir d'Technik vun der mëller Landung.
Strelka hat spéider sechs Welpe kritt, vun deenen eng, d'Pushinka, der Duechter vum US-President John F. Kennedy, der Caroline Kennedy geschenkt gouf. D'Geschenk gouf vum sowjetesche Regierungschef Nikita Chruschtschow iwwerreecht.
Haut sinn déi opgestoppt Kierper vu Strelka a Belka, a Glaskëschten, am Kosmonautemuseum zu Moskau ausgestallt.
Sputnik 6
De Sputnik 6 (oder Korabl-Sputnik 3 resp. Weltraumschëff 3) war den drëtte Prototyp vum Wostok-Raumschëff an transportéiert den 1. Dezember 1960 d'Hënn Pchelka (russesch fir "kleng Bei") a Mushka (russesch fir "kleng Méck") an de Raum. D'Landekapsel gouf den 2. Dezember 1960 beim Retour op d'Äerd duerch en ze géien Antrëttwénkel zerstéiert. De Sputnik 6 war an enger Bunnhéicht vun 187,3 an 265 Kilometer an hat eng Ëmlafzäit vun 88,6 Minutten.
Sputnik 7
De Sputnik 7 (Venera-1 oder Weltraumschëff 4) war de 4. Februar 1961 mat enger Molnija-Rakéit gestart. D'Venus-Raumsond, déi duerch e Problem mat der Uewerstuf vun der Rakéit d'Äerdëmlafbunn net verlooss hat, hat d'Äerd an enger Bunnhéicht tëscht 223,5 an 327,6 Kilometer bei enger Bunnschréi zum Equator vu 64 bis 57 Grad ëmkreest. Eng Ëmkreesung hat 98,8 Minutte gedauert.
Sputnik 8
De Sputnik 8 war d'Uewerstuf vun der Molnija-Rakéit, déi den 12. Februar 1961 d'Raumsond Venera-1 zum Venus transportéiere sollt.
Sputnik 9
De Sputnik 9 (oder Korabl-Sputnik 4 resp. Weltraumschëff 5) war de véierte Fluch vum Prototyp Wostok-Raumschëff. Si ass den 9. Mäerz 1961 mat dem Hond Chernushka (russesch fir "Blackie"), engem Kosmonaute-Dummy, engem Mierschwéngchen a Mais u Bord gestart. D'Landekapsel gouf no enger Äerdëmkreesung erfollegräich gebuergen.
Sputnik 10
De Sputnik 10 (oder Korabl-Sputnik 5), de leschte vun den zéng Sputniken, start d'UdSSR de 25. Mäerz 1961 als Test fir de Fluch vum Juri Gagarin am Abrëll 1961. Dat war de fënnefte Fluch vum Prototyp Wostok-Raumschëff. U Bord war den Hond Swesdotschka (russesch fir "klenge Stär") an de Kosmonaute-Dummy "Iwan Iwanowitsch". No enger Äerdëmkreesung war d'Kapsel wéi geplangt an der Stepp gelant a gouf mam Hond, heel gebuergen.
An alle Fäll koumen Drosystemer an den Asaz déi op der R-7 Interkontinentalrakéit baséiert hunn, an déi vum Sputnik 4 un eng zousätzlech Rakéitestuf haten (Wostok-Rakéit). Fir d'Sputnike 7 an 8 gouf déi 4-stufeg Molnija-Rakéit benotzt. All Starte waren zu Baikonur an der Kasachescher SSR, dat wéi änlech, reegelméisseg benotzt Rakéitenterraine vun den USA spéider och vun der ELDO als "Weltraumgare" bezeechent gouf.
Sputnik 19/20/21
D'Sputniken 19, 20 an 21 waren d'Nimm vun de sowjetesche Venussonden. Sputnik 19 sollt de 25. August 1962 gestart ginn, war awer duerch e Feeler vun der Kickstuf an eng niddreg Äerdëmlafbunn geroden a war dräi Deeg méi spéit an der Atmosphär vergloust. Dat selwecht Ongléck hat Sputnik 20, deen den 1. September 1962 gestart gouf a fënnef Deeg méi spéit vergloust war. De Sputnik 21 gouf den 12. September 1962 gestart. En hat zwar d'Äerdëmlafbunn erreecht, awer och do hat déi véiert Stuf versot. Duerch d'Explosioun gouf de Satellit zerstéiert.
Sputnik 22
De Sputnik 22 war eng sowjetesch Marssond. Déi sollt eigentlech de 24. Oktober 1962 op de Wee zum Mars bruecht ginn, awer d'Sond vum Typ 2MV-4 hat et nëmmen an eng niddreg Äerdëmlafbunn bruecht, well d'Drorakéit duerch d'Explosioun vun der Turbopompel vun der véierter Stuf 16 Sekonnen no der Zündung versot hat.
Odonymie
D'Odonymie, eng Ënnerkategorie vun der Toponymie, ass d'Ënnersiche vun den Odonymmen, den Eegennimm vun de Verkéiersweeër. En Odonym kann den Numm vun enger Strooss, enger Plaz, engem Wee, asw. sinn.
Gemenkerhand besteet en Odonym aus zwéin Deeler: aus engem individuellen Numm (« Pierre Dupong », « Schoul » asw.) an enger Indikatioun iwwer den Typ vum Verkéierswee (Strooss, Boulevard, Avenue, ...). Normalerweis ass en Odonym en Element vun enger Postadress.
Etymologie
D'Wuert « odonym » kënnt aus dem Algriicheschen ὁδός (hodós), « Strooss », an dem Suffix « -nym », deen och aus dem Algriichesche staamt (vun ὄνομα (ónoma, « Numm »).
Prinzippien
Typescherweis besteet en Odonym aus zwéin oder dräi Deeler : E klasseschen Odonym ass z. B. Haaptstrooss, Kierchewee, Schoulstrooss oder Main Street, Strada Nuova, Berliner Straße, Route nationale 7. Verschidde Weeër hu kee Sammelbegrëff (Strooss, Plaz, ...) an hirem Numm, sou z. B. Knuedler, Wissgaart, An Aessen oder La Canebière (zu Marseille), Unter den Linden (zu Berlin).
Ëmgedréit gëtt et och verschidden Odonymmen déi kee spezifeschen Numm hunn: Op der Strooss, The Mall (zu London) oder Boulevard (zu Atlanta).An engem Odonym kann zousätzlech och eng Himmelsrichtung derbäi sinn (Ost, West, Nord, Süd oder d'Quadranten Nord-West, Nord-Ost, Süd-West, Süd-Ost), dëst haaptsächlech a Stied déi hir Stroossen nom Muster vun enge Schachbriet ugeluecht hunn: East Roosevelt Boulevard, 14th Street NW, etc.
Et kënnen awer och aner Beschreiwungen derbäi si wéi « iewescht / ënnescht », (Am ieweschte Flouer, am ënneschte Flouer), « al / nei », asw.
Handel
Verschidde Stroosse sinn nom Typ vum Handel benannt deen do bedriwwe gëtt oder gouf. Dëst gëtt hautdesdaags awer ëmmer manner gemaach, mä Nimm déi bestinn, bleiwen erhalen.
Beispiller:
Charakteristesch Nimm
Verschidde Stroosse ginn einfach no hirer Charakteristik genannt.
Beispiller:
Zil-Uertschaften
Eng ganz Rëtsch Stroosse sinn no den Uertschafte genannt wou se hi féieren. D'Uertschaft kann awer och wäit ewech sinn oder iwwerhaapt keen Zesummenhank mat der Strooss hunn.
Eng Strooss gëtt op Franséisch Route genannt wa se tatsächlech an déi Uertschaft féiert. Soss, gëtt se Rue genannt. Stroossbuerger-Strooss féiert net op Stroossbuerg, d ' Route de Trèves oder Lonkecher-Strooss (Route de Longwy) dogéint schonn op Tréier (fréier mol) respektiv op Lonkech. (D'Rue de Trèves ass dogéint awer net déi fréier Strooss déi op Tréier gefouert huet.)
D'Strooss kann op hirem Verlaf den Numm och änneren: d'Nationalstrooss 7 heescht z. B. am leschten Deel an der Stad Lëtzebuerg Beggener-Strooss (rue de Beggen), zu Walfer Lëtzebuerger-Strooss (Route de Luxembourg) an duerno Dikrecher-Strooss (Route de Diekirch), zu Heeschdref an zu Hielem erëm Lëtzebuerger-Strooss (Rue de Luxembourg a route de Luxembourg), Haaptstrooss (Route Principale) an Dikrecher-Strooss (Rue de Diekirch) zu Lëntgen asw.
Als Variant gi Stroossen och alt emol no zwou Uertschafte genannt:
Eng Strooss kann awer och genannt ginn no enger Uertschaft wou se net hiféiert: den Newbury bypass (« Contournement vun Newbury ») féiert ebe grad laanscht d'Uertschaft Newbury (Vereenegt Kinnekräich).
Flouernimm
Bei nei ugeluechte Stroosse ginn net seelen déi al Flouernimm iwwerholl; zu Lëtzebuerg z. B. a Fäll wéi Brillstrooss, Am Brill, Am Krëpent (Bäerdref), Um Railand (Jonglënster), Um Knupp (Nacher), asw.
Perséinlechkeeten
Verschidde Stroossen hunn den Numm vu méi oder manner prominente Persounen; hei gëtt et eng Abberzuel vu Méiglechkeeten : De nationale Fraerot (CnfL) sensibiliséiert zanter 2020 d'Gemenge mam Projet Rues au féminin, fir datt si méi Stroossen no Frae solle benennen. Wa bis 2020 eng 17% vun de Stroossen no Männer benannt waren, esou hu weiblech Perséinlechkeete just 2,2% ausgemaach. Am Kader vum Internationale Fraendag hunn 2022 14 Gemengen 131 Stroossen, resp. ëffentlech Plazen am Mount Mäerz symbolesch ëmbenannt.
Mat e puer Ausname gi Stroossen eréischt nom Doud vun enger Perséinlechkeet no hir benannt; Ausname sinn z. B. d ' Robert Goebbels-Strooss zu Schengen, d'Rue Jacques Santer zu Jonglënster an d'Stroossen, déi scho viru sengem Doud nom Grand-Duc Jean genannt gi sinn.
Datumer
Eng Rëtsch vu Stroossen oder Plaze sinn no engem Evenement benannt dat op engem gewëssen Datum war.
Zu Lëtzebuerg gëtt dacks un d'Enn vun der däitscher Besatzung an d'Liberatioun duerch d'Amerikaner erënnert:  Rue du 10 (Dix, X) septembre (Dippech, Käerjeng, Lëtzebuerg, Esch-Uelzecht, Stroossen, Schieren, Wolz, ...) an Rue du 11 (Onze) septembre (Dikrech).
Theemen
Stroossen déi an engem Quartier beienee leien, ginn dacks am Kader vun engem bestëmmten Theema genannt: no Planzen (Rue des Bleuets, rue des Muguets, rue des Marguerites, ...) um Weimeschhaff, no Museker (rue Ludwig van Beethoven, rue Wolfgang Amadeus Mozart, rue Henri Pensis, ...) zu Gaasperech, oder och alt emol no Museksstiler (Avenue du Rock'n'roll, Avenue du Swing, Boulevard du Jazz, ...) um Belval.
Systematesch Nomenclature
Vill Stroossen déi nom Muster vun engem Schachbriet ugeluecht goufen, ginn dacks nummeréiert fir se kënne par Rapport zu aneren ze situéieren. Zu Washington goufen d'Nord-Süd-Stroossen ursprénglech - beim Capitol ugefaangen - mat Nummere benannt an d'Ost-West-Stroosse mat Buschtawen, all Kéier a steigender Reiefolleg. Mam Wuesse vun der Stad, goufen dunn - no der W-Strooss, zweesilbeg Nimm gewielt (z. B. Belmont Street, Clifton Street, Euclid Street), dunn dräisilbeg Nimm (Allison Street, Buchanan Street, etc.), a schlussendlech Nimm a Verbindung mat Blummen an Traisch (Aspen Street, Butternut Street, Cedar Street, etc.), allkéiers an alphabetescher Reiefolleg.
Stad Lëtzebuerg
Déi 781 Odonymmen an der Stad kënnen an dës Kategorien opgedeelt ginn:
Allgemenges
D'Nimm vun de Stroosse kënnen am Laf vun der Zäit geännert ginn.
Zu Metz gouf de Kaiser Wilhelm Ring 1918 an Avenue du Maréchal Foch ëmgenannt.
Politesch Changementer
Stroossennimm kënnen och duerch politesch Changementer geännert ginn. Sou goufe vum däitsche Besatzer eng Abberzuel Stroossen "agedäitscht" oder ëmbenannt, well se net mat der däitscher Politik am Aklank waren. Dozou e puer Beispiller aus der Stad Lëtzebuerg : Nom Krich krute si meeschtens hire fréieren Numm zeréck; verschidden aner Stroosse goufen zousätzlech ëmgenannt, fir un Affer vum Krich, oder un d'Liberatioun, z'erënneren.
Stroosse kënne och ëmgenannt gi fir en Evenement oder eng Perséinlechkeet ze feieren. Zu Paräis goufe sou z. B. 2003 Deeler vum Quai des Tuileries a vum Quai du Louvre a Quai François-Miterrand ëmbenannt, fir un de fréiere franséische President z'erënneren.
Am Géigesaz dozou kënnt et och vir, datt Stroossen ëmbenannt gi well hiren Numm mat eppes Negativem a Verbindung gesat gëtt. Wéinst engem déidleche Zuchaccident 1918 an der Malbone Street zu New York, krut dës Strooss duerno den Numm Empire Boulevard.
Zu Montréal gouf d'rue Cadieux a rue de Bullion ëmbenannt, well den ursprénglechen Numm mat Bordellen a Verbindung bruecht gouf, déi fréier op där Plaz waren.
Stad Lëtzebuerg
Wärend der Franséischer Revolutioun gouf an der Uewerstad déi fréier Rue du Gouvernement an Rue du Palais de Justice ëmgedeeft.
Eng Rëtsch Ännerunge goufen den 29. Dezember 1945 vum Gemengerot beschloss: Déi aktuell Avenue Émile-Reuter huet fréier Avenue de l'Arsenal geheescht; duerch Decisioun vum Gemengerot vum 24. Oktober a 25. November 1974 gouf d'Strooss nom fréiere Staatsminister Émile Reuter genannt, wat deemools net onëmstridde war, well muncheree wollt, datt den Numm weiderhi sollt un déi militäresch Vergaangenheet vun der Stad als Festung erënneren.
Um Verluerekascht krut 1974 déi fréier Rue des Sports en neien Numm: Rue Pierre de Coubertin.
Esch-Uelzecht
Eng Rëtsch vu Stroossen déi an den 1920 er Joren am Kader vum Bau vum Escher Spidol do ronderëm ugeluecht goufen, hunn am Laf vun der Zäit en neie Numm kritt : Nom Zweete Weltkrich goufen dunn och nach eng Rei Stroossen ëmbenannt:
Ännerung vun der Sprooch
D'Stroossennimm kënnen och enger Ännerung ënnerleien, wann d'offiziell Sprooch ännert. Nom Doud vum Francisco Franco, krut Katalounien de Statut vun enger autonomer Gemeinschaft an déi d'Katalounesch (catalan) zielt och als offiziell Sprooch. Verschidde Stroosse kruten dunn e ganz aneren Numm, anerer goufen op catalan iwwersat; z. B. gouf aus der calle San Pablo (rue Saint-Paul) zu Barcelona esou d'carrer Sant Pau.
Ännerung vun der Schreifweis
Den Numm vun enger Strooss ka sech och liicht änneren, wann et Upassunge vun der Schreifweis ginn. Sou gouf d'Dräikinneksgaass an der Stad Lëtzebuerg emol fälschlecherweis mat Dreikinneksgaass bezeechent.